Sigma CSR

Δράση καθαρισμού στον Λυκαβηττό
2024-02-11 10:00 - 11:30 UTC | St. George Lycabettus, Κλεομένους 2, Αθήνα, Αττική, 106 75, Ελλάδα
Η MySportEvent μέσα από τις διοργανώσεις της, Veikou Trail 14/1/2024, www.veikoutrail.gr, Lycabettus Run 11/2/2024 www.lycabettusrun.gr, και Paros Way τον Ιούνιο του 2024 www.parosway.gr, προγραμματίζει δράσεις δενδροφύτευσης και καθαρισμού δασικών εκτάσεων και ακτών με σκοπό να ενισχύσει το θετικό αποτύπωμα για τα ελληνικά δάση και το φυσικό περιβάλλον.
Η δενδροφύτευση θα γίνει στις κατάλληλες δενδροφυτευτικές περιόδους, σύμφωνα με τις απαραίτητες άδειες των αρχών και με βάση τις μελέτες και εισηγήσεις δασολόγων και γεωπόνων της we4all, ενώ τα είδη των δέντρων θα επιλεγούν σε συνάρτηση με τη βιοποικιλότητα της κάθε περιοχής.
Σας προσκαλούμε στην δεύτερη δράση για το 2024 την Κυριακή 11 Φεβρουαρίου 2024, στις 10.00πμ, αυτή τη φορά στον Λυκαβηττό.

Δενδροφύτευση στην Πεντέλη
2024-02-04 11:00 - 13:00 | ΠΙΚΠΑ Πεντέλης, Ιπποκράτους 8, Πεντέλη, Αττική, 152 36, Ελλάδα
Το ΟΛΟΙ ΜΑΖΙ ΜΠΟΡΟΥΜΕ συνεχίζει τις δενδροφυτεύσεις του και μας καλεί, να αφήσουμε και εμείς το δικό μας περιβαλλοντικό αποτύπωμα.
Από τις αρχές Νοεμβρίου έως και τα τέλη Μαρτίου, γίνονται δενδροφυτεύσεις κάθε Κυριακή σε διάφορες περιοχές της χώρας.
Tην Κυριακή 4 Φεβρουαριου δενδροφυτεύουμε στην Πεντέλη. Το σημείο συνάντησης είναι το τέρμα της οδού Ιπποκράτους, μπροστά στο ΠΙΚΠΑ Πεντέλης, στις 11 το πρωί.
Η δράση θα πραγματοποιηθεί σε συνεργασία με το Σύνδεσμο Προστασίας και Ανάπλασης του Πεντελικού (ΣΠΑΠ).
Όσοι επιθυμούν να χρησιμοποιήσουν τα Μέσα Μαζικής Μεταφοράς (Μ.Μ.Μ.), μπορούν να πάρουν τα λεωφορεία 460 και 461 από το σταθμό μετρό του Χαλανδρίου και να κατέβουν στη στάση ΝΟΣΟΚΟΜΕΙΟ ΠΑΙΔΩΝ, η οποία βρίσκεται πολύ κοντά στο σημείο της δράσης.
Τα δέντρα που θα φυτευτούν θα είναι ανεπτυγμένα, βραδύκαυστα & πλατύφυλλα, και θα αγοραστούν από τα έσοδα της καλοκαιρινής συναυλίας του ΟΛΟΙ ΜΑΖΙ ΜΠΟΡΟΥΜΕ.
Το φυσικό μεταλλικό νερό ΔΙΟΣ θα προσφέρει μπουκαλάκια με νερό, για να ξεδιψάσει τους Εθελοντές.
